XIII. Akxni xatamakxtumit pumakgatanksan xapulakatsuntin nalikgawa xlimakanajlinat nama ni kilhchan nak takgantaxtin tapakgsit nak litamakgtayan nemà lakgchan.
Xapuxku Makgatanksanà xalanka ixpulakkaxlantalakapun, IX likgawanà pulataman xala xtapakgsit tachixikuwit, neje tapakuwilh pumakgatanksan usu neje takgantaxtin tapakgsit nemà tamalhanilh xlimakanajlinat, tlan natamalakgsì nak Lankga ixpulakkaxlantalakapùn chu nak limakxtum usu lankgapulakkaxklan latà nataskinì, namà akxilhkan xlimakanajlinat nemà tlan nataxtuyachà la xatakgachakgxintapakgsin.|Akxni, Lanka ixpulakkaxlantalakapun nalikgawa xlimakanajlinat pula nichuna lay nak takgantaxtin tapaksit xla litamakgtaya xli tlawat limakanajlit lata tawilana Lanka pulakkaxlan, ixlikgawana pulatama ixtapakgsit tachixkuwit tlan natamalakgsi tu nichuna, nak Lanka ixpulakkaxlantalakapun, neje limakxtum taskujmana natawan neje xlimakanajlinat tlan natxtuyacha.|Xatalakkaxtlawat nemà natamakatsininan nak Lanka pulakkaxlan usu xalimakxtum xalanka ixpulakkaxlantalakapun pala chuna taskini la wan lakstuntin tatsokgni, watiya namakwan xatakgachakgxintapakgsin chu lakatitun nalay xalimapakgsin la likilhtsukunit xatalakgxokgon. Neje makatsininankanit nak takgantaxtin tapakgsit.